b'\n_START_ARTICLE_\nColl\xc3\xa8ge de France\n_START_SECTION_\nHist\xc3\xb2ria\n_START_PARAGRAPH_\nLa fundaci\xc3\xb3 data del 1530, despr\xc3\xa9s que el gran traductor d\'obres antigues Guillaume Bud\xc3\xa9, que era el "mestre de biblioteca" de Francesc I de Fran\xc3\xa7a, li propos\xc3\xa9s que institu\xc3\xads un col\xc2\xb7legi "de lectors Reials". Humanistes pagats pel rei per responsabilitzar-se de l\'ensenyament de mat\xc3\xa8ries que la Universitat de Par\xc3\xads no impartia. Al comen\xc3\xa7ament es van crear dues c\xc3\xa0tedres, una de grec i una altra d\'hebreu, per\xc3\xb2 aquest nombre es va incrementar r\xc3\xa0pidament fins a deu, amb l\'ensenyament de franc\xc3\xa8s, llat\xc3\xad, matem\xc3\xa0tiques i medicina. Des d\'aquell moment el Coll\xc3\xa8ge adopta el lema de "Docet Omnia" i seguir\xc3\xa0 sent un centre d\'ensenyament d\'excel\xc2\xb7l\xc3\xa8ncia en la transfer\xc3\xa8ncia de coneixements a Fran\xc3\xa7a fins al segle XXI.\n_START_SECTION_\nMissi\xc3\xb3\n_START_PARAGRAPH_\nEn l\'actualitat, el Coll\xc3\xa8ge est\xc3\xa0 dividit en set grups de disciplines (matem\xc3\xa0tiques, ci\xc3\xa8ncies f\xc3\xadsiques, ci\xc3\xa8ncies naturals, filos\xc3\xb2fiques i sociol\xc3\xb2giques, les ci\xc3\xa8ncies hist\xc3\xb2riques, filol\xc3\xb2giques i arqueol\xc3\xb2giques). Hi ha 57 c\xc3\xa0tedres, que van des de la "comunicaci\xc3\xb3 cel\xc2\xb7lular" (Jean-Pierre Changeux) a "les equacions diferencials i sistemes din\xc3\xa0mics" (de Jean-Christophe Yoccoz) a trav\xc3\xa9s de la hist\xc3\xb2ria "del sincretisme de l\'antiguitat tardana" (Michel Tardieu) i la "filosofia del llenguatge i el coneixement" (Jacques Bouveresse), per\xc3\xb2 caldria afegir els molts cient\xc3\xadfics europeus de totes les disciplines que s\xc3\xb3n convidats a participar en les activitats de la instituci\xc3\xb3. Des de 2004, una nova c\xc3\xa0tedra de la creaci\xc3\xb3 art\xc3\xadstica ha estat establerta._NEWLINE_El Coll\xc3\xa8ge de France ofereix cursos d\'alt nivell cient\xc3\xadfic i literari. L\'educaci\xc3\xb3 \xc3\xa9s gratu\xc3\xafta i oberta a tothom, sense matr\xc3\xadcula ni notes finals, cosa que el converteix en un lloc a part en la vida intel\xc2\xb7lectual francesa. Una famosa fotografia mostra la multitud intenta escoltar a Henri Bergson que imparteix una lli\xc3\xa7\xc3\xb3 amb les finestres obertes per fer sentir la seva veu a aquells que s\xc3\xb3n fora l\'aula.\n_START_SECTION_\nEl Coll\xc3\xa8ge Digital\n_START_PARAGRAPH_\nDes del 2007, el Coll\xc3\xa8ge de France desenvolupa un important programa de difusi\xc3\xb3 en l\xc3\xadnia basant-se en les noves tecnologies digitals (cable RSS, podcasts, v\xc3\xaddeos, etc.). A partir d\'ara, es poden escoltar les classes i seminaris de molts professors, aix\xc3\xad com veure els v\xc3\xaddeos d\'algunes ensenyaments, gr\xc3\xa0cies a un abonament gratu\xc3\xaft o descarregant de la p\xc3\xa0gina web de la instituci\xc3\xb3. Aquest programa ha tingut un gran \xc3\xa8xit, ja que durant el primer trimestre de 2008 es van descarregar 960.000 hores de classes. _NEWLINE_Per seguir les lli\xc3\xa7ons realitzades es poden escoltar o veure a les p\xc3\xa0gines audio/v\xc3\xaddeo de la instituci\xc3\xb3'